OzLabs/hebrew-wiki-articles huggingface dataset:
מועצת המדיניות המשותפת למתמטיקה

מועצת המדיניות המשותפת למתמטיקה (באנגלית: The Joint Policy Board for Mathematics, בראשי תיבות: JPBM) היא מועצה המורכב מארבעה איגודים מקצועיים: מהאגודה האמריקאית למתמטיקה (AMS), האיגוד האמריקאי לסטטיסטיקה (ASA), האיגוד האמריקאי למתמטיקה (MAA) והאגודה למתמטיקה יישומית ותעשייתית (SIAM). במועצה יש כמעט 55,000 מתמטיקאים ומדענים החברים בארבעת הארגונים. בכל אפריל, ה־JPBM חוגג את חודש המודעות למתמטיקה וסטטיסטיקה (בעבר נקרא החודש "חודש המודעות למתמטיקה") כדי להגביר את ההבנה הציבורית וההערכה של המתמטיקה והסטטיסטיקה. שם האירוע שונה על ידי המועצה בשנת 2017.
כדי לפשט את מאמצי התיאום, המועצה החליטה גם בשנת 2017 כי לא יהיה עוד נושא שהוקצה לשנה לחודש. חגיגה זו של מתמטיקה, וכעת מתמטיקה וסטטיסטיקה, החלה כ"שבוע המודעות למתמטיקה" בשנת 1986.

== פרס התקשורת של ה־JBPM ==
פרס התקשורת נוסד על ידי המועצה בשנת 1988 כדי לתגמל ולעודד אנשי עיתונות ותקשורת, אשר על בסיס מתמשך מביאים רעיונות ומידע מתמטי לקהלים שאינם מתמטיים. המועצה מעניקה את פרס התקשורת בכל ינואר בכנס המפגשים המשותפים במתמטיקה. מתמטיקאים וגם לא מתמטיקאים זכאים לקבל את הפרס. נכון לשנת 2022, הפרס בסך 2,000 דולר ומוענק עד לשני זוכים בשנה. הפרס הוא מאמץ משותף של ארבעת האיגודים המקצועיים המרכיבים את המועצה.

=== זוכי פרס תקשורת JPBM ===
להלן רשימת זוכי הפרס:
<small>הערה: בשנים 1989, 1992, 1995, 2004 לא הוענקו פרסים.</small>
* 1988 - ג'יימס גליק
* 1990 - יו וויטמור
* 1991 - איווארס פיטרסון
* 1993 - ג'ואל שניידר
* 1994 - מרטין גרדנר
* 1996 - ג'ינה קולאטה
* 1997 - פיליפ ג' דייוויס
* 1998 - קונסטנס ריד
* 1999 - יאן סטיוארט
* 2000 - סילביה נסאר
* 2001 - קית' דבלין
* 2002 - הלמן פרגוסון וקלייר פרגוסון
* 2003 - רוברט אוסרמן
* 2005 - בארי ארתור סיפרה
* 2006 - רוג'ר פנרוז
* 2007 - סטיבן סטרוגאץ
* 2008 - קרל ביאליק
* 2009 - ג'ורג' סיקסר
* 2010 - מרכוס דו סוטוי
* 2011 - ניקולה פאלאצ'י ושריל הוטון
* 2012 - דנה מקנזי
* 2013 - ג'ון אלן פאולוס
* 2014 - דניקה מק'קלאר
* 2015 - נייט סילבר
* 2016 - סיימון סינג, לספרים אקספוזיטוריים ופופולריים, והמוזיאון הלאומי למתמטיקה, להסברה ציבורית
* 2017 - סיבאן רוברטס, לספרים אקספוזיטוריים ופופולריים, וארתור ט' בנג'מין, למען הסברה ציבורית
* 2018 - וי הארט ומאט פארקר
* 2019 - מרגוט לי שטרלי
* 2020 - כריסטופר באד וג'יימס טנטון
* 2021 - ג'ון ביילר, ריצ'רד קמפבל, רוזמרי פנינגטון ואריקה קלרייך
* 2022 - טליתיה וויליאמס

== קישורים חיצוניים ==
* [https://ww2.amstat.org/mathstatmonth/ אתר האינטרנט] Mathematics and Statistics Awareness Month
* [https://www.ams.org/prizes-awards/paview.cgi?parent_id=20 JPBM Communications Award] באתר האגודה האמריקאית למתמטיקה

== הערות שוליים ==

קטגוריה:אגודות מדעיות
די סמוק

דניאל אנתוני פאריס (באנגלית: Daniel Anthony Farris; נולד ב-17 באוקטובר 1985), הידוע בשם הבמה די סמוק (D Smoke), הוא ראפר ופזמונאי אמריקאי מאינגלווד, קליפורניה. הוא זכה לתשומת לב בשנת 2019, כשהשתתף בעונה הראשונה של תוכנית הריאליטי של נטפליקס, "זורמים" וזכה במקום הראשון.<ref></ref> בשנה שלאחר מכן, הוציא את אלבום הבכורה שלו, Black Habits. פאריס קיבל שתי מועמדויות בטקס פרסי גראמי ה-63.

== קריירה מוזיקלית ==
פאריס גדל במשפחה מוזיקלית, כאשר אמו, אחיו ובן דודו היו זמרי גוספל באינגלווד, קליפורניה. אחיו הוא זמר ה-R&B SiR , החתום בחברת התקליטים טופ דואוג אנטרטיינמנט. בשנת 2006, הוא הקים קבוצת פזמונאים בשם WoodWorks עם אחיו ובת דודתו טיפאני גושה, שכתבו שירים לגינוויין והפוסיקט דולז והשתתפו בכתיבת השיר "Never" של ג'היים .<ref name="Vibe"></ref><ref></ref> הוא היה חבר גם בשלישייה מוזיקלית עם אחיו, בשם N3D. ב-9 במאי 2006 הוציא את אלבומו הראשון, Producer of the Year, באופן עצמאי.<ref></ref> בשנת 2015, השתתף באלבומו העצמאי של אחיו SiR, Seven Sundays, בשיר "You Ain't Ready".<ref></ref>

בשנת 2019, פאריס השתתף בתוכנית הריאליטי של נטפליקס "זורמים", ונבחר לזוכה התוכנית.<ref></ref> ב-24 באוקטובר של אותה השנה, הוא הוציא את מיני-אלבום הבכורה שלו, Inglewood High. המגזין HipHop DX העניק למיני-אלבום ביקרת חיובית באומרו שהוא יכול "לנצל מספר רב של זרימות, להעביר סיפורים מופנימים, יכול לראפרפ בספרדית בצורה מדהימה והיה לו אוזן לאיכות".<ref></ref> באותה השנה, הוא הופיע בטקס פרסי המוזיקה של Soul Train , יחד עם אחיו SiR. בנוסף, השתתף באלבום Born 2 Rap של הראפר דה גיים, בשיר "Cross on Jesus Back".<ref></ref>

בשנת 2020, הוציא את אלבום הבכורה המסחרי שלו, Black Habits. האלבום קיבל מועמדות לפרס גראמי לאלבום הראפ הטוב ביותר בטקס פרסי גראמי ה-63. בנוסף, פאריס קיבל מועמדות גם בקטגוריית "תגלית השנה" באותו הטקס.<ref></ref>

== דיסקוגרפיה ==
=== אלבומי אולפן ===
* 2006: Producer of the Year
* 2020: Black Habits

=== מיני-אלבומים ===
* 2019: Inglewood High

== פרסים ומועמדויות ==
{| class="wikitable"
!שנה
!פרס
!קטגוריה
!עבודה מועמדת
!תוצאה
!מקור
|-
| rowspan="2" |2021
| rowspan="2" |פרס גראמי
|תגלית השנה
|עצמו
|
| rowspan="2" |
|-
|אלבום הראפ הטוב ביותר
|Black Habits
|
|}

== קישורים חיצוניים ==

== הערות שוליים ==

קטגוריה:ראפרים אמריקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:משתתפים בתוכניות מציאות אמריקאיות
קטגוריה:זוכים בתוכניות מציאות
קטגוריה:קליפורניה: אישים
קטגוריה:אמריקאים שנולדו ב-1985
קולוניה (מחוז)

קולוניה (בספרדית: Colonia) הוא אחד ממחוזות אורוגוואי הממוקם בדרום המדינה. בירת המחוז היא קולוניה דל סקרמנטו, אחת הערים העתיקות ביותר במדינה.

== דמוגרפיה ==
נכון לשנת 2010, תוחלת החיים עומדת על כ-78 שנים. הגיל הממוצע הוא כ-35 שנים.

== קישורים חיצוניים ==

קולוניה
קטגוריה:מדינות וטריטוריות שהוקמו ב-1816
ריו נגרו (מחוז)

ריו נגרו (בספרדית: Departamento de Río Negro) הוא אחד ממחוזות אורוגוואי הממוקם במרכז מערב המדינה. בירת המחוז היא פראי בנטוס. ריו נגרו הוקם בחלוקת המחוזות בשנת 1837.

מיקום המחוז הוא במרכז-מערב המדינה, גובלת בפאיסנדו מצפון, טקוארמבו ממזרח, נהר ריו נגרו (הנהר השחור) מפריד בינה לבין מחוזות דורסנו וסוריאנו מדרום, ונהר אורוגוואי מפריד בינה לבין ארגנטינה.
[[נהר ריו נגרו באורוגוואי כשברקע נראה הגשר המחבר בין מחוז דורסנו למחוז ריו נגרו]]

המחוז הוכרז ב-1 באוגוסט 1881 כמחוז עצמאי, לאחר שהופרד מפאיסנדו.

== דמוגרפיה ==
מספר התושבים נכון לשנת 2018 היה 57,874 נפש, ונחשב למחוז מועט אוכלסין (שלישי מהנמוך ביותר). מרבית האוכלסיה מתגוררת בערים, בעיר הבירה פראי בנטוס ובעיר יונג.

גבולות מחוז ריו נגרו שמופיע בהם מיקום העיריות: 1)[[נואבו ברלין 2)סאן חבייר 3)יונג. השטח האפור הוא שטח לא עירוני]]

במחוז קיימים שלושה עיריות (ניהול אזורי), יונג, נואבו ברלין, וסאן חבייר. בעיריות מתקיימים בחירות אחת ל-5 שנים, ובהם נבחרים ראש העיר וארבעה חברי מועצה.

נכון לשנת 2010, תוחלת החיים עומדת בריו נגרו על כ-78 שנים. הגיל הממוצע הוא כ-31 שנים.

== כלכלה ==
החקלאות היא המרכיב הכלכלי המשמעותי ביותר במערב המחוז, והייצור החקלאי כולל: סויה, פשתן, תירס, דגנים, ענבים, חיטה וחמניות. במזרח המחוז ישנו גידול בקר בשטחי מרעה נרחבים, וכן יקבים ומחלבות. בבירת המחוז יש נמל מסחרי המתחבר לים דרך נהר אורוגוואי.

== קישורים חיצוניים ==

* 

ריו נגרו
סליק בית החמרה בנען

250px
סליק "בית החמרה" בנען היה הסליק המרכזי של קיבוץ נען שנבנה ב-1943. לאחר קום המדינה הפך הקיבוץ את המקום לאתר מורשת הפתוח לטיולים.

== רקע ==
לאחר סיום מלחמת העולם הראשונה החלו היישובים ברחבי הארץ להכין סליקים מאולתרים ששימשו את היישובים לאגור נשק בלתי חוקי ששימש כנשק הגנתי. ב-1925 הוקם ארגון ההגנה שפעל להקמת סליקים מרכזיים לאגירת נשק שנרכש על ידי הארגון ושימש למטרות הגנתיות והתקפיות.

קיבוץ נען היה בין היישובים הפעילים בהם ביצעה "ההגנה" רכש, יצור ואחסון של נשק ותחמושת. כבר ב-1936 החל הקיבוץ, בהובלתו של חבר הקיבוץ יצחק שיפריס, להקים קוי ייצור של נשק ותחמושת ובמקביל להקים סליקים לאחסון התוצרת.

== ההיסטוריה של הסליק ==
ב-1943 הוחלט על הקמת סליק מרכזי גדול בקיבוץ שישמש לאחסון נשק ותחמושת. לבניית הסליק נבחר בית מגורים בשם "בית החמרה" שנקרא כך כי נבנה מבלוקים שהוכנו מאדמת החמרה הנפוצה בסביבה. הבית נבחר מכיוון שהיה בתהליך בניה ובאופן יוצא דופן כלל שירותים פרטיים. כמו כן היה האדריכל של הבית שותף לתכנון הבית והסליק. בניית הבית הסתיימה ב-1945 ומתחתיו נבנה סליק בגודל של 2.5 מטר על 2 מטר ובגובה 2.5 מטר.

הגישה אל הסליק הייתה דרך פיר שנחפר ברצפת המסדרון אל השירותים. לאחר החפירה הוסתר פתח הפיר בארגז ברזל מלא חול שהותקן על גבי מסילות כשעל חלקו העליון של הארגז הונחו אריחים שהסוו את קיומו של הארגז. מחוץ לבית נבנתה בריכת דגי נוי ובמרכזה ברז מדומה שהיה מחובר לציר בורגי שהיה מחובר לארגז בפנים הבית. סיבוב הברז הסיע את הארגז על המסילה למרחק של כ-50 ס"מ באופן שחשף את פתח הפיר.

לאחר סיום בנייתו אוחסן בסליק נשק וכן תחמושת שיוצרה בבתי המלאכה בקיבוץ ומשם נלקחה במשאית להמשך עיבוד במפעלים בתל אביב כשהיא מוסווית תחת זבל.

במהלך השבת השחורה ב-1946 חיפשו הבריטים סליקים בקיבוץ אך הסליק המרכזי לא נתגלה.

== לאחר הקמת המדינה ==
דבר קיומו של הסליק היה ידוע רק למספר מועט של אנשים. לאחר מלחמת העצמאות המשיך הבית לשמש למגורים מבלי שהגרים בו ידעו על הסליק. רק ב-1991 הוחלט בקיבוץ להפוך את המקום למוזיאון שכולל צילומים ופריטים של ההיסטוריה של הקיבוץ והבית. כמו כן מוצע למבקרים ביקור בסליק בו מוצגים כלי נשק.

== לקריאה נוספת ==
* ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2010, עמודים 145–146

== קישורים חיצוניים ==

* [http://www.hahagana.org.il/sites/sitepage/?itemId=48440 נען] באתר ארגון "ההגנה"
* [https://shimur.org/sites/בית-החמרה-נען/ בית החמרה – נען], באתר המועצה לשימור אתרי מורשת בישראל

== הערות שוליים ==

נען
קטגוריה:נען
קטגוריה:אתרי מורשת במחוז מרכז
ריברה (מחוז)

ריברה (בספרדית: Rivera) הוא אחד ממחוזות אורוגוואי הממוקם בצפון המדינה. בירת המחוז היא ריברה. ריברה הוקם בחלוקת המחוזות בשנת 1837.

== דמוגרפיה ==
נכון לשנת 2010, תוחלת החיים עומדת בריברה על כ-76 שנים. הגיל הממוצע הוא כ-31 שנים.

==קישורים חיצוניים==

* 

ריברה
סלטו (מחוז)

סלטו (בספרדית: Rivera) הוא אחד ממחוזות אורוגוואי הממוקם בצפון המדינה. בירת המחוז היא סלטו. סלטו הוקם בחלוקת המחוזות בשנת 1837. גבולות המחוז הנוכחיים הוגדרו בשנת 1884.

== דמוגרפיה ==
נכון לשנת 2010, תוחלת החיים עומדת בסלטו על כ-75 שנים. הגיל הממוצע הוא כ-29 שנים.

==קישורים חיצוניים==

* 

סלטו
שמורת הטבע אגם זאקרו ויער המלך

שמורת הטבע אגם זאקרו ויער המלך (בגרמנית: Naturschutzgebiet Sacrower See und Königswald) היא שמורת טבע (Naturschutzgebiet בראשי תיבות NSG) במדינת ברנדנבורג בגרמניה. ההכרזה על ההגנה על השטח נעשתה ב-22 במרץ 1941 בכתב העת הרשמי של ממשלת פרוסיה בפוטסדאם בצו על הקמת "שמורת הטבע אגם זאקרו ויער המלך" בנפת פוטסדאם. מאז 30 בנובמבר 1998 נכללת השמורה באזור השימור (Landschaftsschutzgebiet בראשי תיבות LSG) "יער המלך עם אגמי האפל והנוף החקלאי של זבורגר" (Königswald mit Havelseen und Seeburger Agrarlandschaft).

אזורי יער נרחבים סביב אגם זאקרו היו שמורת הטבע העתיקה ביותר בפוטסדאם מאז שנת 1941. האזור ממוקם צפונית-מזרחית לפוטסדאם, בין יונגפרנזה, נהר ההאפל המגיע מברלין והיישוב גרוס גליניקה (Groß Glienicke). גודלו 8,015 דונם.

==אגם זאקרו==
אגם זאקרו (Sacrower See) הוא אגם בחלק הצפוני של העיר פוטסדאם ברובע זאקרו. האגם הרדוד שמימיו עשירים בסיד שוכן כולו בשמורת הטבע אגם זאקרו ויער המלך.

==יער המלך==
אזור יער נרחב צפונית-מזרחית לפוטסדאם ודרומית ליישוב גרוס גליניקה נקרא "יער המלך" (Königswald). הוא מוקף באגמים קרמפניצר זה (Krampnitzer See) ויונגפרנזה והנהר האפל. באמצע "יער המלך" שוכן אגם זאקרו. יערות אורן עתיקים יותר ויערות נשירים מעורבים כמו גם כמה ביצות קטנות קובעים את אופי היער. בתוך היער יש כמה גבעות. אלו כוללים את רהברג (Rehberg), גבעת זדליצברג (Zedlitzberg) בגובה 66 מטר, שוורצר ברג (Schwarzer Berg), לואיסנברגה (Luisenberge) בגובה 78 מטר, פוקסברגה (Fuchsberge) והכרם ליד זאקרו. 19 מטרים מעל לחוף להיניצזה (Lehnitzsee) במערב יער המלך נמצא מבצר מתקופת הברונזה המכונה רומרשנזה (Römerschanze, שם מטעה מכיוון שלאתר אין שום קשר לרומאים), הנקרא גם קוניגסוול (Königswall, "קיר המלך"), על שלוחה של השטח. הבית המחליף של בית היערן של זדליץ שנשרף בשנות השלושים של המאה ה-20 נמצא ביער. בקצה הדרומי של הפארק שוכנים ארמון זאקרו עם הכפר בעל אותו שם וכנסיית הגואל ונמל זאקרו.

==קישורים חיצוניים==

<div style="direction: ltr;">
* [https://www.potsdam.de/sites/default/files/documents/SacrowerseeKW.pdf Potsdamer Naturschutzblätter] (PDF) abgerufen am 7. Januar 2019
* [https://www.potsdam.de/sites/default/files/documents/SacrowerSeeKoenigswald.pdf Sacrower See] (PDF) abgerufen am 6. Januar 2019
</div>

==הערות שוליים==

קטגוריה:פוטסדאם
קטגוריה:אירופה: שמורות טבע
קטגוריה:ברנדנבורג: גאוגרפיה
אמדאוס (סדרת טלוויזיה)

אמדאוס (בגרמנית: Die Abenteuer des jungen Mozart, "הרפתקאותיו של מוצרט הצעיר") היא סדרת טלוויזיה מונפשת גרמנית, שעוקבת אחר הרפתקאות דמיוניות שעבר המלחין וולפגנג אמדאוס מוצרט בילדותו. הסדרה נוצרה על ידי ווינפריד דברטין והופקה על ידי LAR Little Amadeus Realisierungsgesellschaft mbH & Co. KG, KiKa ו-ARD, לציון יום הולדתו ה-250 של מוצרט.

הסדרה שודרה במקור בגרמניה בערוץ KiKa החל מ-16 בינואר 2006 עד 30 בנובמבר באותה שנה. בישראל הסדרה שודרה לראשונה בשנת 2008 בדיבוב עברי בערוץ לוגי, כאשר באותה שנה הסדרה שודרה בארצות הברית בהפצת American Public Television. לסדרה הופקה עונה אחת הכוללת 26 פרקים באורך 24 דקות.

הסדרה זכתה במספר פרסים ובהשראתה הופקו מחזות, פסקולים, ספרים ומשחקים.

== תקציר העלילה ==
הסדרה מתרחשת בזלצבורג שבאוסטריה במהלך המאה ה-18, ועוקבת אחר אמדאוס, ילד בן 7 עם כישרון מוזיקלי. בכל פרק אמדאוס עובר הרפתקה חדשה ומוזיקלית יחד עם משפחתו וחבריו, כמו כן הוא יוצא מצרות שגורם לו דביליוס, המזכיר הפרטי של הארכיבישוף, שמקנא בו.

== דמויות ==
* אמדאוס - ילד בן 7. מוזיקאי מוכשר.
* נאנרל - אחותו הגדולה של אמדאוס בחמש שנים.
* פומפרל - הכלב של אמדאוס.
* לאופולד - אבא של אמדאוס ונאנרל.
* אנה מריה - אמא של אמדאוס ונאנרל.
* קייטן - חברו הטוב ביותר של אמדאוס.
* דביליוס - מזכיר פרטי של הארכיבישוף. מקנא באמדאוס ובכישרון שלו.
* מריו - אחיין של דביליוס, אשר מתחרה מול אמדאוס.
* מונטי - החולדה של דביליוס, אשר עוזר לו בתחבולות נגד אמדאוס.
* תרזה - מנהלת מאפייה.
* קייטי - ילדה שנערצת על ידי אמדאוס ומריו.
* ארכיבישוף - יורש העצר של זלצבורג. מעריץ את אמדאוס.

== מדבבים בעברית ==
הדיבוב העברי בוים על ידי אורנה כץ, והופק על ידי מיכל בשירי בוידאופילם אינטרנשיונל.
* עידו דנקנר - אמדאוס
* יעל צבי - קייטי
* דני אבידן - קייטן
* הילה זהרור - נאנרל
* אלי לולאי - לאופולד
* אורנה כץ - אנה מריה / ארסל / ליסה
* שרון שחל - תרזה
* מיכה אוזין סליאן - ארכיבישוף
* זהר סדן - דביליוס
* גלעד שמואלי - מריו
* דניאל אפרת - מונטי
* אורי אומנותי - דמויות שונות
* מיכאל עינב - דמויות שונות
את שיר הפתיחה של הסדרה ביצע בדיבוב העברי מיכאל עינב.

== הפקה והצלחה ==
הסדרה נוצרה על ידי ווינפריד דברטין, יוצר הסדרה "הלו ספנסר", לכבוד יום הולדתו ה-250 של המלחין וולפגנג אמדאוס מוצרט. הסדרה נועדה לגרום לילדים צעירים להתעניין במוזיקה קלאסית. קהל היעד של הסדרה הוא ילדים בני 4 עד 8, אך הסטטיסטיקה הראתה שגם בוגרים יותר צופים בה.

מפיקי הסדרה החליטו לא להשתמש בהנפשה פופולרית בסגנון מאנגה, אלא להשתמש בהנפשה ישנה - "רצינו בכוונה לקבל דמויות בסגנון ישן ולהנפיש אותן בסגנון דיסני הישן ולהעניק להן מראה בצבע יד. זה גם הופך אותן למתאימות יותר למוזיקה קלאסית ברקע".

הסדרה זכתה להצלחה רבה ברחבי העולם, ובהשראתה הופקו מחזות, פסקולים, ספרים ומשחקים, כמו כן היא זכתה במספר פרסים.

== קישורים חיצוניים ==
* 

* 

== הערות שוליים ==

קטגוריה:וולפגנג אמדאוס מוצרט
קטגוריה:סדרות טלוויזיה גרמניות לילדים
קטגוריה:סדרות הנפשה גרמניות
קטגוריה:סדרות טלוויזיה גרמניות שעלו לשידור בשנות ה-2000
קטגוריה:ערוץ לוגי: תוכניות רכש
מעבר דיאטלוב

מעבר דיאטלוב (ברוסית: Перева́л Дя́тлова) הוא מעבר הרים בצפון אורל בין ההר חולטאצ'אחל (1,096.7 מטר) בגובה 905 ללא סימון הפונה מזרחה, קצת מלבד רכס אורל הראשי. הוא ממוקם בקצה הצפון מערבי של מחוז סברדלובסק ברובע העירוני איבדל, 128 ק"מ צפונית מערבית לעיר איבדל. הוא מחבר את העמק של היובל הרביעי הימני של נהר לוזבה עם החלקים העליונים של נהר אוספיה (גם היובל הימני של לוזבה).

== מקור השם ==
המעבר קיבל את שמו בקשר לטרגדיה שהתרחשה בפברואר 1959, כאשר לא הרחק ממנה, על המדרון המזרחי של הר חולטאצ'אחל, קבוצת תיירים בראשות איגור דיאטלוב מתו בנסיבות לא ידועות.

== ראו גם ==
* תקרית מעבר דיאטלוב

== קישורים חיצוניים ==
* 

קטגוריה:רוסיה: גאוגרפיה
קטגוריה:מעברי הרים
קטגוריה:מחוז סברדלובסק
In the Morning

In the Morning (בעברית: בבוקר) הוא סינגל שהוקלט על ידי הזמרת-יוצרת האמריקאית ג'ניפר לופז.<ref name=":0"></ref> השיר יצא לאור ב-27 בנובמבר 2020, על ידי חברות התקליטים היטקו רקורדס וניויוריקן רקורדס, כסינגל שלא מתוך אלבום.<ref name=":0" />

== רקע וכתיבה ==
השיר נכתב על ידי, דניאל רונדון, ג'קסון פוט, ג'יימס אברהארט, לופז, ג'רמי דוסולייט, ג'וני סימפסון, פטריק אינגונזה, טים סומרס והופק על ידי, ג'קסון פוט, ג'וני סימפסון.<ref></ref> עטיפת הסינגל צולמה על ידי הצלמים מרט אלאס ומרקוס פיגוט.<ref></ref> העטיפה מציגה את לופז על רקע שחור כאשר גופה עירום מכלל בגדים.<ref></ref> לאחר חשיפת העטיפה קיבלה לופז שלל של תגובות על כך שאינה לבושה בה כלל.<ref></ref><ref></ref><ref></ref>

==הופעה וקידום==
לופז ביצעה את השיר בשידור חי בפעם הראשונה בחגיגות סיום השנה בהופעה מיוחדת בתוכנית הנקראת: "Dick Clark's New Year's Rockin' Eve '21", הספיישל השנתי של ערב השנה החדשה ששודר על ידי רשות השידור ABC מטיימס סקוור, שבמנהטן, ב-31 בדצמבר 2020.<ref></ref> לאחר שביצעה את השיר המשיכה לופז בהופעתה וביצעה את השיר "Dream On".<ref></ref>

== וידאו קליפ ==
הווידאו קליפ הנלווה שצולם לשיר בוים על ידי ג'ורה פרנטיס והועלה לראשונה באופן בלעדי באפליקציית Triller, ב-13 בינואר 2021, לאחר מכן הועלה לערוץ היוטיוב של לופז בשידור חי ב-15 בינואר. הקליפ כולל סצינות של לופז "לא לובשה אלא רק כנפי מלאך ענקיות". לופז הצהירה כי הסרטון "מלא בסמליות על מערכת יחסים חד צדדית אפלה וההבנה שלא תוכלו לשנות אף אחד אחר (...) צמיחו כנפיים משלכם והתרחקו מכל אחד או כל דבר שלא באמת מעריך כל מה שיש לך להציע לו."<ref></ref><ref></ref><ref></ref>

== רשימת השמעה ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|27 בנובמבר 2020
|הורדה דיגיטלית • הזרמת מוזיקה
|היטקו רקורדס • ניויוריקן רקורדס
|<ref></ref>
|}

== קישורים חיצוניים ==

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי ג'יימס אברהרט
קטגוריה:שירים שנכתבו על ידי ג'ניפר לופז
מלחמת המחר

מלחמת המחר (באנגלית: The Tomorrow War) הוא סרט פעולה אמריקאי מדע בדיוני צבאי בבימויו של כריס מקיי בהופעת הבכורה שלו כבמאי סרט לייב אקשן, בהפקת דייוויד אליסון, דנה גולדברג, דון גריינג'ר, דייוויד ס. גויר, ז'ול דאלי ואדם קולברנר, ונכתב על ידי זאק דין וביל דובוק. בסרט מככבים כריס פראט (שגם הפיק בפועל), איבון סטרהובסקי, בטי גילפין, קית' פאוורס, מייק מיטשל, סם ריצ'רדסון וג'יי קיי סימונס. הסרט, מתמקד במלחמת האנושות נגד כוח חייזרי פולש, בתקווה לנצח בזכות שימוש ביכולתם החדשה של מדענים לגייס חיילים מהעבר למלחמה.

במקור הסרט היה אמור לצאת לאקרנים על ידי אולפני סרטי פרמאונט, אך עקב מגפת הקורונה העולמית הוא בסופו של דבר נרכש להפצה על ידי שירות הסטרימינג פריים וידאו ועלה ב-2 ביולי 2021.

== תקציר העלילה ==
גורלה של מלחמה עתידנית נשען על יכולותיו של אדם אחד להתעמת עם רוחות הרפאים של עברו. האנושות מפסידה לכוח פולש של חייזרים, וכדי להילחם בחזרה, מדענים מפתחים דרך לגייס חיילים מהעבר להילחם במלחמה.<ref></ref>
== הפקה ==
בפברואר 2019 הוכרז כי כריס פראט נמצא במשא ומתן לככב סרט (שהיה ידוע אז בשם Ghost Draft) ואשר אמור היה להיות מבוים על ידי כריס מקיי.<ref></ref> בחודש יולי לוהקה איבון סטרהובסקי לתפקיד הנשי הראשי.<ref></ref> ג'יי קיי סימונס, בטי גילפין, סם ריצ'רדסון, תיאו פון, יסמין מתיוס, קית' פאוורס לוהקו באוגוסט,<ref></ref><ref></ref><ref></ref> עם מרי לין רייסקוב, אדווין הודג', ועוד צוות שחקנים שהצטרף בספטמבר.<ref></ref><ref></ref> הסרט זכה לכותרת "מלחמת המחר".<ref></ref> מעצב ההפקה קן ברתלמי עיצב את החייזרים לסרט.<ref></ref>

=== צילומים ===
הצילומים החלו ב-1 בספטמבר 2019, באטלנטה ובאיסלנד.<ref></ref> הצילומים הושלמו ב-12 בינואר 2020.

== הפצה ==
במקור אמור היה הסרט לצאת לאקרנים ב-25 בדצמבר 2020 על ידי Paramount Pictures, אך עקב מגפת הקורונה הוא הוסר מלוח הזמנים ויציאתו נדחתה מאוחר יותר ל-23 ביולי 2021, במקום "משימה בלתי אפשרית 7", שנדחתה למועד מאוחר יותר.<ref></ref><ref></ref><ref></ref>

== קישורים חיצוניים ==

== הערות שוליים ==

קטגוריה:סרטים שיציאתם נדחתה בעקבות מגפת הקורונה
קטגוריה:סרטי פרמאונט
קטגוריה:סרטים אמריקאיים
קטגוריה:סרטים באנגלית
קטגוריה:סרטי 2021
קטגוריה:סרטי מדע בדיוני מ-2021
קטגוריה:סרטי מדע בדיוני אמריקאיים
האביר הירוק (סרט)

האביר הירוק (באנגלית: The Green Knight) הוא סרט אפוס<ref></ref> פנטזיה אמריקאי משנת 2021 על ימי הביניים שכתב וביים דייוויד לאורי. מככבים בו דב פאטל, אליסיה ויקנדר, ג'ואל אדגרטון, בארי קיוגאן, ראלף איינסון ושון האריס, והוא מבוסס על השיר "סר גאווין והאביר הירוק".

הסרט יצא לאקרנים ברחבי ארצות הברית ב-30 ביולי 2021 והוא זכה לביקורות מעורבות. 

== עלילה ==
הרפתקה פנטזית המבוססת על האגדה של המלך ארתור, הסרט מספר את סיפורו של סר גאוויין (דב פאטל), אחיינו הראשי של המלך ארתור, היוצא למסע כדי להתעמת עם האביר הירוק: זר ענק ירוק-עור.

== שחקנים ודמויות ==
* דב פאטל כסר גאוויין
* אליסיה ויקנדר כליידי / אסל
* ג'ואל אדגרטון כלורד
* בארי קיוגאן כסקאוונג'ר
* ראלף אינסון כאביר הירוק
* שון האריס כמלך ארתור
* קייט דיקי כמלכה גווינבר
* ארין קלימן כווינפרד
* שריטה צ'ודהורי כאמא

== קישורים חיצוניים ==
* 

ביקורות
* 
* 
* 
* יונתן קופיבקר, [https://www.prtfl.co.il/archives/151170 האביר הירוק: ״הסרט שיגדיר אותי הקיץ״], מגזין [https://www.prtfl.co.il/ פורטפוליו], 12 באוגוסט 2021

== הערות שוליים ==

קטגוריה:סרטים שיציאתם נדחתה בעקבות מגפת הקורונה
קטגוריה:סרטים אמריקאיים
קטגוריה:סרטים באנגלית
קטגוריה:סרטי 2021
מחוז אימבבורה

אימבבורה (בספרדית: Imbabura) הוא אחד ממחוזות אקוודור הממוקם בצפון המדינה בהרי האנדים. בירת המחוז היא איברה.

תושבי המחוז דוברי ספרדית וכן קצ'ואה.

== קישורים חיצוניים ==

* 

אימבבורה
פינץ' (סרט)

פינץ (באנגלית: Finch) הוא סרט קולנוע אמריקאי מסוגת דרמה-מדע בדיוני מאת הבמאי מיגל ספוצ'ניק , שנכתב על ידי קרייג לאק ואיבור פאוול.<ref></ref> הוצאת הסרט לאקרנים תוכננה ל-2 באוקטובר 2020, אך נדחתה מספר פעמים עקב מגפת הקורונה העולמית. לבסוף, שונה שם הכותר מ-BIOS ל-Finch, ונמכר לאפל TV+, שהפיצה אותו בשירות הסטרימינג שלה ב-5 בנובמבר 2021.

טום הנקס מככב בסרט בתור פינץ' ויינברג, ממציא חולה, החי בכדור הארץ הפוסט אפוקליפטי, אשר יוצר רובוט כדי שזה יארח לו ולכלבו חברה ויוצא למסע ברחבי מדינתו.<ref name=":0"></ref>

== עלילה ==
עשור חלף מאז הרסה התפרצות סולארית את שכבת האוזון, העלתה את הטמפרטורות ל-65 מעלות צלזיוס (149 מעלות פרנהייט) והפכה את כדור הארץ לשממה רדיואקטיבית ובלתי ניתנת למגורים. אחד הניצולים הבודדים, פינץ' ויינברג, מהנדס רובוטיקה, חי לבדו עם הכלב שלו, גודייר, במעבדה התת-קרקעית שלו בסנט לואיס, בבעלות החברה בה עבד לפני האסון. כאשר פינץ' מחפש אספקה, הוא לובש חליפת מגן מתוצרת עצמית ונוסע דרך האזור בקרוואן.

גוסס מהרעלת קרינה, פינץ' עובד על יצירת בן לוויה רובוט מיוחד עבור הכלב שלו שיטפל בו כשהוא כבר לא יהיה. הוא קורא לו ג'ף ומזין אותו בידע אנציקלופדי, כולל מדריך לאילוף וטיפול בכלבים.

כשסערה קיצונית מתקרבת לסנט לואיס, פינץ', ג'ף וגודייר יוצאים בקרוון הנייד לכיוון סן פרנסיסקו. עם זאת, בגלל העזיבה הנמהרת, רק 72 אחוז מהנתונים המתוכננים יכלו להעלות למוחו של ג'ף ולכן יש לו מוח דומה לזה של ילד. למרות החמרה במצבו, פינץ' עדיין מנסה ללמד את האנדרואיד כמה שיעורים חשובים על החיים וכיצד להגן על גודייר.

== שחקנים ודמויות ==
* טום הנקס – פינץ' ויינברג, ממציא חולה ואחד האנשים האחרונים על פני כדור הארץ
* קיילב לנדרי ג'ונס – ג'ף, הרובוט שיצר פינץ'

== הפקה ==
ב-27 באוקטובר 2017 הוכרז כי טום הנקס יככב בסרט פוסט-אפוקליפטי בשם BIOS העוסק ברובוט שדמותו החולה של הנקס תיצור כדי להגן על חיי כלבו האהוב כאשר הוא מת. הסרט נכתב על ידי קרייג לאק ואיבור פאוול, בבימויו של מיגל ספוצ'ניק והפקתו של רוברט זמקיס וקווין מישר. כמה אולפנים גדולים התמודדו על הזכויות על הסרט, שצפוי היה להתחיל בהפקתו בתחילת 2018.<ref name="Oct2017V"></ref> כעבור כמה ימים נודע כי הפרויקט נרכש על ידי אמבלין בידור, וחברת Universal Pictures תפיץ אותו.<ref></ref> בינואר 2019 הצטרף קיילב לאנדרי ג'ונס לצוות הסרט לתפקיד בלכידת התנועה של רובוט שיוצר פינץ'. במרץ 2019 הצטרפה סמירה ויילי לצוות השחקנים של הסרט<ref></ref> ובמאי 2019 הצטרפו סקיט אולריך ולורה הארייר.<ref></ref>

הפקת הסרט התרחשה במדינת ניו מקסיקו, כולל הערים אלבקרקי, סנטה פה, שיפרוק, לוס לונאס, סוקורו והפארק הלאומי חולות לבנים. ההפקה הסתיימה במאי 2019.<ref></ref>

== הפצה ==
יציאת הסרט תוכננה ל-16 באפריל 2021.<ref></ref> תאריך השחרור הקודם של הסרט היה 2 באוקטובר 2020, אך מגפת הקורונה אילצה את דחיית ההפצה.<ref name="ReleaseDateSet"></ref>

==קישורים חיצוניים==
* 

== הערות שוליים ==

קטגוריה:סרטים שיציאתם נדחתה בעקבות מגפת הקורונה
קטגוריה:סרטים על כלבים
קטגוריה:סרטי רובוטים
קטגוריה:סרטים פוסט-אפוקליפטיים
קטגוריה:סרטי אולפני יוניברסל
קטגוריה:סרטים אמריקאיים
קטגוריה:סרטים באנגלית
קטגוריה:אפל TV פלוס: סרטים
קטגוריה:סרטי מדע בדיוני מ-2021
מחוז גואייס

גואייס (בספרדית: Guayas) הוא אחד ממחוזות אקוודור הממוקם במרכז המדינה. בירת המחוז היא גואיאקיל. עם יותר מ-3 מיליון תושבים, גואייס הוא המחוז המאוכלס ביותר באקוודור. המחוז הוא השביעי בשטחו, עם שטח של כ-15,400 קמ"ר.

== היסטוריה ==
ההתיישבות באזור החלה בשנת 1534 עם כיבושו בידי האימפריה הספרדית. 

בעשורים האחרונים ישנו תהליך עיור מאסיבי, אשר גורם לקשיים ביצירת תשתיות מתאימות.

==קישורים חיצוניים==

* 

גואייס
מחוז צ'ימבורסו

צ'ימבורסו (בספרדית: Chimborazo) הוא אחד ממחוזות אקוודור הממוקם במרכז המדינה בהרי האנדים ויושב ברובו על שטחי הפארק הלאומי סנגאי. בירת המחוז היא ריובמבה. מחוז צ'ימבורסו מורכב מ-10 קנטונים בעלי אוטונומיה חלקית.

בשטח המחוז נמצא ההר הגבוה ביותר באקוודור- הר הצ'ימבורסו, שגובהו הוא כ-6,267 מטרים.

== קישורים חיצוניים ==

* 

צ'ימבורסו
דאבל הזהב (סרט)

דאבל הזהב (רוסית: Золотой дубль) הוא סרט עלילתי באורך מלא, דרמת ספורט, שמהווה קופרודוקציה בין ארמניה לרוסיה המוקדשת לקבוצת אררט ולזכייתה ב-10 באוקטובר 1973 תחת ניקיטה סימוניאן באליפות ברית המועצות ובגביע ברית המועצות בכדורגל.<ref></ref><ref></ref>
== רקע ==
בשנת 1973 - נבנות תחנות כוח גרעיניות בברית המועצות, המחשבים הראשונים נוצרים, המדינה חיה חיים סוערים ופעילים וכדורגל הוא פורקן לאנשים - מעובד פשוט ומהנדס ועד מנהיגי המפלגה.

אליפות ברית המועצות בכדורגל מלאה בתשוקות על המגרש וביציעים, משחקים של מנהיגים ואפילו הגרלות מחתרת. בארמניה יש תנופת כדורגל אמיתית - קבוצת הכדורגל של ירוואן "אררט", בהדרכ ניקיטה סימוניאן, מכוונת לזכייה באליפות ובגביע ברית המועצות. אולם הדרך למטרה השאפתנית אינה קלה, מכיוון ש"אררט" מתעמת עם דינמו קייב האימתנית, שנתמכה באופן אישי על ידי ראש הוועד המרכזי של המפלגה הקומוניסטית באוקראינה.

== עלילה ==
הסרט מתמקד במשחק הגמר של גביע ברית המועצות, שהתקיים ב-10 באוקטובר 1973 בלוז'ניקי וזכור בזכות הדרמה המדהימה שלו והפך לאחד הגמרים הדרמטיים בתולדות הכדורגל הסובייטי. הניצחון של אררט גרם לתהודה עצומה בזמנו והפך לפרק מסקרן בתולדות הספורט הסובייטי - לראשונה קבוצה ארמנית זכתה בתואר, לאחר שהצליחה להביס את הפייבוריטית הבלתי מעורערת של אותן שנים, דינמו קייב. הסרט, המבוסס על אירועים אמיתיים, טבול באווירה של שנות ה-70, עוקב אחר המאבק הבלתי מתפשר במגרשי הכדורגל, על הצד האפל של הספורט הסובייטי ומגולל כיצד דמות ספורטיבית אמיתית, מיומנות אמיתית ורוח צוות יכולים להביס מערכת מפלגתית-מנוהלת רבת עוצמה עם משאבים בלתי מוגבלים.

== קישורים חיצוניים ==

== הערות שוליים ==

קטגוריה:ארמניה: תרבות
קטגוריה:סרטים רוסיים המבוססים על סיפור אמיתי
קטגוריה:סרטי ספורט רוסיים
קטגוריה:סרטי כדורגל
קטגוריה:סרטי 2021
קטגוריה:ברית המועצות: כדורגל
מחוז אל אורו

אל אורו (בספרדית: El Oro) הוא אחד ממחוזות אקוודור הממוקם בדרום מערב המדינה. בירת המחוז היא מצ'אלה. מחוז צ'ימבורסו מורכב מ-14 קנטונים בעלי אוטונומיה חלקית.

כלכלת אל אורו מבוססת בעיקר על ייצוא של בננות (המחוז הוא אחד מן היצואנים הגדולים בעולם של בננות), שרימפס, קקאו וקפה. בעבר המחוז היה ידוע בשל ייצוא הזהב שבו.

== היסטוריה ==
עד הגעת הספרדים בשנת 1549, אזור אל אורו היה מיושב בעיקר על ידי בני האינקה. במהלך המאה ה-16 וה-17 השלטונות הספרדיים כרו את הזהב ושלחו אותו לספרד. לאחר מרד מקומי ניתן גם לילידים ליהנות מן הזהב שבארצם.

המחוז הוקם במתכונתו הנוכחית בשנת 1882.

אזור אל אורו נכבש בחלקו על ידי פרו בזמן מלחמת פרו–אקוודור בשנת 1941.

==קישורים חיצוניים==

* 

אל אורו
מחוז הדרום (בחריין)

מחוז הדרום (בערבית: المحافظة الجنوبية) הוא הגדול שבמחוזות בחריין הממוקם בדרום המדינה. למרות גודלו הרב של המחוז (כ־58% מהשטח המדינה), הוא בעל האוכלוסייה המעטה ביותר – כ־100,000 תושבים. שטח המחוז כולל גם את איי חוואר.

מושל המחוז הוא ח'ליפה בן עלי אאל ח'ליפה, נכדו של ראש הממשלה הראשון של בחריין ח'ליפה בן סלמאן אאל ח'ליפה.

==קישורים חיצוניים==

* 

קטגוריה:בחריין: חלוקה מנהלית
מחוז הצפון (בחריין)

מחוז הצפון (בערבית: المحافظة الشمالية) הוא הצפוני שבמחוזות בחריין הכולל בתוכו את העיר חמד וכפרים נוספים.

המחוז כולל את האי אום א-צבאן. קבוצת איים נוספת, איי ג'ידה, השייכת למחוז, נמצאת גם היא בבעלות פרטית, של פוליטיקאי בחרייני. המחוז כולל גם את איי נוראנה, איים מלאכותיים שנבנו בקרבת החוף ועליהם יוקמו בנייני מגורים.

==קישורים חיצוניים==

* 

קטגוריה:בחריין: חלוקה מנהלית
No Drama

No Drama (בעברית: ללא דרמה) הוא שיר של הזמרת האמריקאית ממוצא מקסיקני, בקי ג'י, בשיתוף הזמר הפוארטו ריקאני אוזונה. השיר יצא לאור על ידי חברות התקליטים קימוסבי רקורדס, RCA רקורדס וסוני מיוזיק לטין ב-29 באוקטובר 2020.

נכון לנובמבר 2020, השיר עומד על כ-10 מיליון השמעות ברשת הזרמת המדיה ספוטיפיי.<ref></ref>

== וידאו קליפ ==
הווידאו קליפ הרשמי יצא לאור ב-29 באוקטובר 2020 ביחד עם השיר עצמו בשידור חי בערוץ של גומז. הקליפ הופק על ידי מייק הו.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי בקי ג'י
קטגוריה:שירי אוזונה
קטגוריה:שירים בספרדית
קטגוריה:שירים שנכתבו על ידי בקי ג'י
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
מחוז הבירה (בחריין)

מחוז הבירה (בערבית: المحافظة الشمالية) הוא אחד ממחוזות בחריין המכיל בתוכו את בירת בחריין, מנאמה. אמנם מחוז הבירה הוא הקטן בשטחו, אבל בעל מספר התושבים הגבוה ביותר. המחוז הוקם בתצורתו בנוכחית ביולי 2002.

על פי מפקד שנערך בשנת 2020, ישנם 548,345 אנשים המתגוררים במחוז הבירה, 261,921 תושבים שאינם אזרחי בחריין ו-379,153 אזרחים.

==קישורים חיצוניים==

* 

==הערות שוליים==

קטגוריה:בחריין: חלוקה מנהלית
מבחן ההומוסקסואליות של מועצת שיתוף הפעולה של מדינות המפרץ

מבחן ההומוסקסואליות של מועצת שיתוף הפעולה של מדינות המפרץ היה מבחן לזיהוי הומוסקסואלים שתוכנן להיות בשימוש<ref name="MEE"></ref> בכווית ובמדינות מפרץ אחרות כדי למנוע כניסת נוסעים הומוסקסואלים למדינות אלו. מנהל הבריאות הציבורית, יוסף מינדקאר, ממשרד הבריאות הכוויתי, הציע כי אחת מהבדיקות הרפואיות השגרתיות תהיה גם בדיקה להומוסקסואליות. מינדקאר דיבר גם על מניעת כניסה של טרנסג'נדרים למדינה. במדינות אלו ניתן למנוע מתן ויזת עבודה או לבטלה אם מבקש הוויזה נכשל באחד מהמבחנים.<ref name="huffington"></ref><ref></ref><ref></ref><ref></ref><ref name="Independent"></ref><ref name="ArabianBusinessSambidge"></ref>

הוצע כי הדאגה לאירוח מונדיאל 2022 בקטר, וחשש למחלוקת במקרה שאוהדי כדורגל יהיו להט"בים, גרמו למינדקאר לעקוב אחר התוכניות ולעמוד על כך שמדובר בהצעה בלבד. ההצעה נקבעה לדיון בעומאן ב-11 בנובמבר 2013 על ידי ועדה מרכזית שתפקידה לבחון את המצב הנוגע למהגרי העבודה.

בעבר, ב-2012, נבדקו מגדרם של יותר מ-2 מיליון תיירים ברחבי מדינות מועצת שיתוף הפעולה של מדינות המפרץ.<ref></ref> ההומוסקסואליות אינה חוקית ברוב המדינות החברות במועצה לשיתוף פעולה במפרץ, כולל ערב הסעודית, כווית, איחוד האמירויות הערביות, קטר ועומאן, למעט בחריין הבולטת.<ref name="ILGA"></ref>

== תגובות ==
לא קיימת שיטה רפואית יעילה לזיהוי הומוסקסואלים. מספר פעילים הומוסקסואליים חששו שהכוונה לבצע בדיקה רקטאלית כדי לקבוע האם הנבדק קיים מין אנאלי. לבנון משתמשת בשיטות אלו בתחנות משטרה כדי לקבוע באילו פרקטיקות מיניות אסורות עבריינים קיימו. ב-2012, כאשר פשטו על קולנוע לפורנוגרפיה, 36 גברים לבנונים עברו בדיקה רקטאלית.<ref></ref> פיטר טאצ'ל וקרן פיטר טאצ'ל בבריטניה דרשו להחרים או לבטל את המונדיאל שייערך בקטר ב-2022.<ref></ref><ref></ref> אמנסטי אינטרנשיונל התנגדה בתוקף לכל תוכניות להכניס מבחנים למטרות הפליה למיעוטים מיניים.<ref></ref>

ריצ'רד ליין, מקבוצת הצדקה לזכויות להט"בים סטונוול , אמר כי הגבלת חופש התנועה בגלל נטייה מינית תהיה בעייתית עבור מדינות המפרץ, ששיווקו את עצמן כפתוחות לעסקים בין-לאומיים.

== ראו גם ==
* מכונת ההומואים

== הערות שוליים ==

קטגוריה:הומופוביה
קטגוריה:מועצת שיתוף הפעולה של מדינות המפרץ
קטגוריה:להט"ב: היסטוריה
קטגוריה:כווית: היסטוריה
קטגוריה:להט"ב במזרח התיכון
קטגוריה:להט"ב ואסלאם
אלקטריק קולבוי

אלקטריק קולבוי (Electric Callboy) היא להקת מטאלקור/טראנסקור גרמנית אשר נוסדה בשנת 2010 בעיר קסטרופ-רוקסל בשם המקורי אסקימו קולבוי (Eskimo Callboy). היא ידועה ברחבי העולם בעיקר בשל הגישה הרגועה שלה כלפי הז'אנר, אשר נתפס בדרך כלל כמאוד אגרסיבי ואלים. הלהקה מרבה לשלב בשיריה אלמנטים של קומדיה ולכתוב על נושאים כגון מסיבות, צריכת אלכוהול וקיום יחסי מין.

== היסטוריה ==
אסקימו קולבוי הוקמה בשנת 2010 והוציאה מיני-אלבום ראשוני אשר נשא את שם הלהקה. היא החלה להופיע בפסטיבלים שונים ברחבי גרמניה, דרכם קיבלה הכרה ובנתה קהל מעריצים. ב-2012 היא הוציאה את אלבום הבכורה שלה, "Bury Me in Vegas", ולאחר מכן גם יצאה לסיבוב הופעות עולמי במדינות כמו סין, רוסיה ויפן.

ב-17 בנובמבר 2012, באמצע הופעה בעיר דיסלדורף, הלהקה הודיעה לקהל כי היא נפרדת מהמתופף שלה מיכאל מליצקי וכי הוא יוחלף בדויד-קרל פרידריך. היא יצאה לסיבוב הופעות אירופאי שכלל גם מספר הופעות בארצות הברית, ובינואר2014 הוציאה לאור את האלבום "We Are the Mess" אשר הגיע למקום השמיני במצע האלבומים הגרמני.

כעבור שנה אחת, ב-2015, הלהקה הוציאה אלבום נוסף בשם "Crystals" אשר כלל את הלהיט הגדול ביותר שלה עד לאותה נקודה, "Best Day". האלבום הצליח בגרמניה, כמו גם באוסטריה ובשווייץ. ב-2017 הלהקה הוציאה את אלבומה הרביעי, "The Scene", אשר כלל את הלהיט "MC Thunder" שנחל הצלחה במדינות שונות באירופה כמו גם בארצות הברית.

בתחילת 2020 ולאחר צאת "Rehab", אלבומה החמישי, הלהקה הודיעה כי הסולן, סבסטישן "סושי" בייסלר, יעזוב בשל חילוקי דעות מוזיקליים וכי היא מתחילה בחיפושים ובביצוע אודישנים במטרה למצוא סולן חדש. "סושי" הודיע שהוא יחל בפרויקט סולו בשם "Ghostkid". באפריל, קווין רטאצ'אק הודיע שהלהקה מצאה סולן חדש בדמותו של ניקו זאלך (אשר תיפקד כסולן לפני כן בלהקות To The Rats ו-Wolves).

ב-19 ביוני 2020 הלהקה הוציאה את השיר "Hypa Hypa". בקליפ שלו, אשר שואב מאפיינים משעשעים משנות ה-80 והוגדר על ידי חברי הלהקה כ"מופרע לחלוטין", היא הציגה לראשונה את הסולן החדש, ניקו זאלך. השיר הפך במהירות ללהיט ענק ומאות משתמשים ביוטיוב צילמו 'סרטון תגובה' בו הם מראים כיצד הם מגיבים לקליפ כשהם צופים בו לראשונה. בספטמבר הלהקה הוציאה מיני-אלבום בשם "MMXX" אשר כלל שלושה שירים חדשים ושלושה שירים ישנים בגרסאות חדשות. בשנת 2021 הלהקה הוציאה להיטים נוספים: את "We Got The Moves" שזכה לביקורות חיוביות ולהשוואה ל-"Hypa Hypa" ואת "Pump It" אותו הלהקה הציעה באופן רשמי כשיר שייצג את גרמניה באירווזיון 2022, אך נדחתה.

בעקבות לחצים מצד גופים שונים בצפון אמריקה בשל כך שהביטוי "אסקימו" נחשב מעליב בקנדה, הלהקה שינתה באופן רשמי את שמה ב-9 במרץ 2022 לאלקטריק קולבוי (Electric Callboy). כחודש לאחר מכן הלהקה הכריזה שאלבום האולפן השישי שלה, "Tekkno", ייצא ב-9 בספטמבר 2022. להכרזה התלווה סינגל חדש בשם "Spaceman". מספר ימים לאחר צאתו של האלבום הלהקה הוציאה סינגל נוסף בשם "Arrow Of Love".

== דיסקוגרפיה ==
* Eskimo Callboy (2010, EP)
* Bury Me in Vegas (2012)
* We Are the Mess (2014)
* Crystals (2015)
* The Scene (2017)
* Rehab (2019)
* MMXX (2020, EP)
* Tekkno (2022)

== קישורים חיצוניים ==

* 

קטגוריה:להקות מטאלקור
קטגוריה:להקות גרמניות
קטגוריה:להקות שהוקמו בשנת 2010
רנו טיאראם 10000

רנו טיאראם 10000 (בצרפתית: Renault TRM 10000) היא משאית כבדה, שמיוצרת במספר תצורות כולל סמי-טריילר מתוצרת יצרנית הרכב הצרפתית רנו אשר מיוצרת עבור צבא צרפת משנת 1985.

==ממאפייני "רנו טיאראם 10000"==
* "רנו טיאראם 10000" בשירות צבא צרפת משנת 1987. לאחר הזמנה ראשונית של 178 כלי רכב, הוזמנה הזמנה שנייה ל־759 משאיות בשנת 1987. במקור תוכנן לייצור של 5,000 משאיות, רק כ-1,500 משאיות יוצרו.
* בשנת 2014 היו בשירות 1,137 משאיות, ובשנת 2015 היו בשירות 1,322 משאיות.
* דגמי "רנו טיאראם 10000" מנוצלים הן ככלי תובלה ולוגיסטיקה (פונקציה: הובלה, מכלית, גרר, נגרר למחצה) לשימוש בכבישים, שבילים ושטח. האפשרויות מגוונות מבחינת ציוד.
* קיבולת נוסעים: תא המטען מחופה בד והוא יכול להכיל 24 איש במושבים מיוחדים במידת הצורך + נהג + 1 נוסע / 2 נוסעים בתא נהג (2 סוגים של קבינה).
* מנוע דיזל בעל שישה צילינדרים מתוצרת "רנו" סוג מנוע "Renault MIDS 06.20–45".
* סוג הנעה: 6x6.
* מרווח קרקע ~ 0.63 מטר.
* שיפוע 60%.
* שיפוע צדדי 40%.
* מעבר תעלה ~ 1 מטר.
* טווח נסיעה: 1,000–1,200 ק"מ.
* קיבולת מכל דלק – 500 ליטר.
* צמיגים פנאומטים.
* כננת, תחנת מקלע 12.7 מ"מ.

== גלריה ==
<gallery mode="packed" heights="120">
קובץ:TRM 10000 T 059.JPG | "רנו טיאראם 10000" - הגורר (Tractor Unit) ממשאית סמי-טריילר
קובץ:Porte ouverte 18RT-15 juin 2009 véhicule régiment02.jpg | "רנו טיאראם 10000"
קובץ:2016-07-14 12-18-17 fete-nat-belfort.jpg | "רנו טיאראם 10000"
קובץ:Porte ouverte 18RT-15 juin 2009 véhicule régiment05.jpg | "רנו טיאראם 10000"
קובץ:Quartier Général Sabatier - Véhicule 3.JPG | "רנו טיאראם 10000"
קובץ:Charleville mezieres defilé 14 juillet 2010 04.jpg | "רנו טיאראם 10000"
קובץ:TRM-10000 - TRF-1 004 FR.JPG | "רנו טיאראם 10000" גורר תותח מסוג "TRF-1" קליבר 155 מ"מ
קובץ:Esc TRM 10 000 Plateau chargé.jpg | "רנו טיאראם 10000"
</gallery>

==ראו גם==
* רנו GBC 180

==קישורים חיצוניים==

* 

==הערות שוליים==

קטגוריה:משאיות
טיאראם 10000
קטגוריה:כלי רכב שהושקו ב-1985
קטגוריה:כלי רכב צרפתיים
קטגוריה:כלי רכב צבאיים
קטגוריה:כלי רכב 6 גלגלים ויותר
חוסה אאולוחיו גארטה

חוסה אאולוחיו גארטה (בספרדית: José Eulogio Gárate; 20 בספטמבר 1944) הוא כדורגלן עבר ספרדי, ששיחק בעמדת החלוץ והיה שותף להצלחה של אתלטיקו מדריד בשנות השבעים.

==ביוגרפיה==

גארטה נולד ב-20 בספטמבר 1944 בסרנדי, בואנוס איירס שבארגנטינה. סבו, יולוג'יו גארטה אוסורט, היה סגן ראש העיר הרפובליקני באייבר, ועזב לארגנטינה כתוצאה ממלחמת האזרחים שהתרחשה בספרד. גארטה נולד בארגנטינה בזמן שהוריו ביקרו את סבו וסבתו, וחזר לגור באייבר מחבל הבסקים בה גדל.

את הקריירה החל בקבוצה אייבר ומאוחר יותר ב-1965 שיחק עבור אינדאוצ'ו מבילבאו. אתלטיק בילבאו רצתה את החלוץ בקבוצתה, אך באותה העת מועדונים ספרדיים לא יכלו לרכוש כדורגלנים זרים (גארטה נולד בארגנטינה) והדרך היחידה הייתה קבלת אזרחות ספרדית באמצעות שירות צבאי, אותו גארטה סירב לעבור. בניגוד לאתלטיק, אתלטיקו מדריד הצליחה להשיגו וב-1966 חתם בה.

במדי הקולצ'ונרוס עשה את הופעת הבכורה בליגה הבכירה ב-16 באוקטובר 1966 בניצחון 1–2 על לאס פאלמאס. הוא לקח חלק חשוב בהצלחת הקבוצה בשנות השבעים כשזכה עימה ב-3 תוארי אליפות, פעמיים בגביע הספרדי, הגביע הבין-יבשתי ב-1974 והגעה לגמר גביע אירופה לאלופות בעונת 1973/74, בו הפסידה אתלטיקו במשחק חוזר לבאיירן מינכן. בשתי זכיות הגביע גארטה היה זה שכבש את שער הניצחון עבורה, בעונת 1971/72 בניצחון 1–2 נגד ולנסיה וב-1975/76 ב-0–1 נגד סרגוסה. ברמה האישית הוא היה למלך השערים בליגה שלוש עונות ברציפות בין השנים 1969–1971 כשבכולן זכה בצוותא עם שחקנים נוספים.

גארטה היה נחשב לחלוץ טוב ולשחקן ספורטיבי שלא ביצע הרבה עבירות והורחק רק פעם אחת בקריירה. הוא כונה בשם "מהנדס" היכן ששיחק בשל יכולתו הטובה ומפני שלמד הנדסת תעשייה במהלך תקופתו ככדורגלן. בסך הכל גארטה ערך 241 משחקי ליגה בהם כבש 109 שערים.

הוא פרש ממשחק בעונת 1976/77 עקב מחלה בברכיו, וזכה לשחק רק פעם אחת באותה עונה. אתלטיקו ארגנה עבורו משחק פרידה ב-1 ביוני 1977 ולאחר פרישתו הוא עבד כמהנדס תעשייה.

במדי נבחרת ספרד גארטה עשה את הופעת הבכורה שלו ב-22 באוקטובר 1967 נגד צ'כוסלובקיה. במהלך שהותו בה ספרד כשלה להעפיל לטורנירים רשמיים כמו המונדיאל ואליפות אירופה ולכן מעולם לא שיחק בטורניר רשמי. הופעתו האחרונה הגיעה ב-17 באפריל 1975 נגד רומניה, הופעה שסגרה עבורו 18 הופעות ו-5 שערים בסך הכל במדים הלאומיים.

==תארים==
;אתלטיקו מדריד
*אליפות ספרד (3): 1969/70, 1972/73, 1976/77
*הגביע הספרדי (2): 1969/70, 1975/76
*סגנית גביע אירופה לאלופות: 1973/74
;אישיים
*תואר הפיצ'יצ'י (3): 1968/69, 1969/70, 1970/71

== קישורים חיצוניים ==

קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני אייבר
קטגוריה:כדורגלני אתלטיקו מדריד
קטגוריה:מהגרים מארגנטינה לספרד
קטגוריה:ספרדים שנולדו ב-1944
יורי שווצ'נקו

יורי אנטולייביץ' שווצ'נקו (ברוסית: Ю́рий Анато́льевич Шевче́нко; 28 ביוני 1939, מוסקבה – 6 בנובמבר 2020) היה קצין ביון סובייטי-רוסי, קולונל במינהל הראשי הראשון בק.ג.ב של ברית המועצות ובסוכנות הביון הרוסית, גיבור הפדרציה הרוסית (2017).

== ביוגרפיה ==
יורי נולד ב-28 ביוני 1939 במוסקבה למשפחת פועלים. בשנת 1963 סיים תואר באדריכלות בפקולטה לבנייה תעשייתית של המכון לאדריכלות במוסקבה וזמן קצר לאחר מכן גויס על ידי הק.ג.ב.

מאז 1963 שימש כסוכן במינהל הביון של הק.ג.ב.. בשנת 1965 סיים את לימודיו בפקולטה המרכזית הדו-שנתית בבית הספר מספר 101 של הק.ג.ב של ברית המועצות, לקראת הכשרתו לעבודה בתנאים מיוחדים מאז 1965. בשנת 1969 נשלח לרגל במספר מדינות זרות, שם עבד עם מקורות יקרי ערך, השתתף בפיתוח וגיוס מודיעים ובגיוס של אישים בעלי אינטרס מודיעיני והשיג מידע יקר ערך בנושאים שונים, כולל בעלי סודיות גבוהה ביותר. על פי הדיווחים הרשמיים, הוא גילה אומץ וגבורה, הוביל מספר מבצעים קשים ויצר ערוצים להשגת מידע המשפיע ישירות על האינטרסים הלאומיים של ברית המועצות, ובהמשך רוסיה. פעל במסווה של אמן ואדריכל צרפתי.

בשנת 2001 חזר למולדתו אחרי שהייה בארצות הברית ולאחר שאסף מודיעין מסוכני CIA ו-FBI ועבד במטה הסוכנות במוסקבה. בשנת 2010 פרש מהשירות. במוסקבה הוא העביר את ניסיונו המבצעי העשיר באופן פעיל למרגלים צעירים. אהב לצייר.

בצו של נשיא הפדרציה הרוסית ולדימיר פוטין ב-10 במאי 2017, הוענק לו תואר גיבור הפדרציה הרוסית. בראיון לאחר ההענקה, אמר ש"ג'יימס בונד לא היה קיים מעולם, ועבודת איסוף המודיעין האמיתית היא עבודה של מלחמת מוחות, כרוכה בכוח הרצון, ואם מתחילים לירות – איסוף המודיעין נגמר".

מת ב-6 בנובמבר 2020<ref>[https://ria.ru/20201106/razvedka-1583333830.html Умер разведчик-нелегал, Герой России Юрий Шевченко / РИА «Новости»]</ref> ונקבר בבית העלמין טרויקורובסקיה במוסקבה.<ref>[https://ria.ru/20201111/pokhorony-1584081958.html]</ref> לאחר מותו חשפה סוכנות הביון הרוסית את פעולותיו לציבור.

== קישורים חיצוניים ==
* [http://svr.gov.ru/history/person/shevchenko.htm ביוגרפיה באתר סוכנות הביון הרוסית]
* [http://svr.gov.ru/smi/2020/01/direktor-svr-rossii-s-e-naryshkin-nazval-novye-imena-razvedchikov.htm מידע באתר שירות הביון הרוסי]
* [https://tvzvezda.ru/news/qhistory/content/20201281113-nVjA1.html/ מנהל שירות הביון הרוסי, נארישקין, ביטל את סיווגם של 7 מרגלים]
* [http://svr.gov.ru/smi/2020/03/rabotat-na-sverkhzadachu.htm מידע נוסף באתר סוכנות הביון הרוסית]
* [http://svr.gov.ru/smi/2020/11/skonchalsya-yuriy-anatolevich-shevchenko.htm הספד באתר האינטרנט של סוכנות הביון הרוסית]
== הערות שוליים ==

קטגוריה:מרגלים למען ברית המועצות
קטגוריה:מקבלי עיטור הכוכב האדום
קטגוריה:מקבלי עיטור הדגל האדום
קטגוריה:גיבורי הפדרציה הרוסית
קטגוריה:מרגלים שריגלו למען רוסיה
קטגוריה:אנשי שירות ביון החוץ של רוסיה
קטגוריה:אנשי ק.ג.ב.
קטגוריה:סובייטים שנולדו ב-1939
קטגוריה:רוסים שנפטרו ב-2020
קארל פון פילוטי

קארל תאודור פון פילוטי (בגרמנית: Karl Theodor von Piloty; 1 באוקטובר 1826 – 21 ביולי 1886) היה צייר גרמני, התפרסם בנושאים ההיסטוריים שצייר והוכר כנציג העיקרי של האסכולה הריאליסטית בגרמניה.

== ביוגרפיה ועבודה ==
פילוטי נולד במינכן. אביו, פרדיננד פילוטי (נפטר 1844), זכה למוניטין רב כליטוגרף. בשנת 1840 התקבל קארל כתלמיד האקדמיה במינכן, אצל האמנים קרל שורן ויוליוס שנור פון קרולספלד.

שנה לאחר מכן הוא ראה את הציורים היסטוריים, המכונים 'הציורים הבלגיים', של שני האמנים הבלגים אדואר דה ביפ ולואי גלייט, שהוצגו במינכן. הציורים תיארו בצורה ריאליסטי נושא היסטורי שהרשים אותו מאוד. לאחר מסע לבלגיה, צרפת ואנגליה, החל לעבוד כצייר תמונות ז'אנריות, ובשנת 1853 הפיק יצירה "Die Amme", שעקב מקוריות סגנונה, גרמה לוויכוח ניכר בגרמניה באותה תקופה.<ref>Chisholm, Hugh, ed. (1911). "Piloty, Karl von". Encyclopædia Britannica. 21 (11th ed.). Cambridge University Press.</ref>
קארל פון פילוטי, הנסיכה אליזבת מביירן
עד מהרה הוא נטש את התחום הז'אנרי לטובת נושאים היסטוריים, וצייר בשנת 1854 עבור המלך מקסימיליאן השני את הצטרפותו של מקסימיליאן הראשון לליגה הקתולית בשנת 1609. לאחר מכן הוא צייר את "סני בגוף המת של וולנשטיין" (1855), ציור שזיכה אותו לחברות באקדמיה במינכן, שם הוא ירש את גיסו כפרופסור בשנת 1856. בין יצירות ידועות אחרות של פילוטי ניתן למנות את "הקרב על ההר הלבן ליד פראג", "רוקדים על חורבות רומא" (1861), "גודפרי בעלייה לרגל לארץ הקודש" (1861), "גלילאו בכלא" (1864) ו"מותו של אלכסנדר הגדול"(לא גמור), יצירתו הגדולה האחרונה. הוא גם ביצע מספר ציורי קיר עבור ארמון המלוכה במינכן.

עבור הברון פון שך הוא צייר את הציור המפורסם "גילוי אמריקה". בשנת 1874 הוא מונה לדרגה גבוהה באקדמיה במינכן, לאחר מכן קיבל תואר אצולה ממלך בוואריה.

פילוטי היה הנציג העיקרי של האסכולה הריאליסטית בגרמניה. הוא היה מורה מצליח, ובין תלמידיו המפורסמים ביותר היו הנס מקרט, פרנץ פון לנבאך, קרול ויטקובסקי, פרנץ דפרגר, גבריאל פון מקס, ג'ורג'יוס יעקביידס ואדוארד גריצנר.

== גלריה ==
<gallery mode="packed" heights="180">

File:Heinrich und anna boleyn Piloty.jpg| הנרי השמיני ואן בולן
Image:Karl Theodor von Piloty 001.jpg| מותו של וולנשטיין
Image:Carl Theodor von Piloty Thusnelda im Triumphzug des Germanicus.jpg| טוסנדה בניצחון של גרמניקוס
File:Karl Theodor von Piloty Murder of Caesar 1865.jpg|הרצח של יוליוס קיסר
File:The_Death_of_Alexander_the_Great_after_the_painting_by_Karl_von_Piloty_(1886).jpg| מותו של אלכסנדר הגדול
File:Christopher Columbus by Carl von Piloty.png | קריסטופר קולומבוס
</gallery>

==קישורים חיצוניים==

* 
* 

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1826
קטגוריה:גרמנים שנפטרו ב-1886
ולטר סלזק

ולטר סלזק (Walter Slezak; 3 במאי 1902 – 21 באפריל 1983) היה שחקן קולנוע, טלוויזיה ותיאטרון אוסטרי-אמריקאי, ממוצא יהודי.

==קורות חיים==
נולד בווינה לזמר האופרה והשחקן לאו סלזק ולאלזה ורטהיים שאביה היה יהודי. הוא למד רפואה אך הפסיק כעבור שנה. בהשפעת ידידו הבמאי מייקל קורטיז הופיע לראשונה בסרט אילם אוסטרי "סדום ועמורה" בבימויו של קורטיז. גם אחותו מרגרט הייתה שחקנית וזמרת.

ב-1930 היגר לארצות הברית והחל להופיע על במות ברודוויי. סרטו הראשון היה "פעם בירח דבש", לצידם של ג'ינג'ר רוג'רס וקרי גרנט (1942).

הוא הופיע ביותר מ-100 סרטים, הצגות וסדרות טלוויזיה, לרוב בתפקידים של אדם שמן עם מבטא גרמני בולט.

ב-1943 הופיע בסרט ארץ זו היא שלי לצידו של צ'ארלס לוטון כמפקד גרמני רע לב.

ב-1944 הופיע בסרט סירת הצלה בתור מפקד צוללת גרמנית.

ב-1949 שיחק בקומדיה "המפקח הכללי" לצידו של דני קיי.

ב-1961 שיחק בקומדיה "בבוא ספטמבר" לצידם של רוק הדסון וג'ינה לולובריג'ידה.

ב-1964 הופיע בסרט המוזיקלי "חיים נפלאים" לצידו של קליף ריצ'רד.

==חיים אישיים==
ב-1943 נישא לג'והנה ון ריין ונולדו להם שלושה ילדים - אינגריד, אריקה ולאו. אריקה סלזק היא שחקנית שזכתה בפרס אמי על משחקה בסדרה One Life to Live במשך 43 שנה. סלזק הופיע אתה בכמה אפיזודות של הסדרה ב-1974.

==פרסים==
ב-1955 זכה בפרס טוני לשחקן ראשי המחזמר בעד משחקו במחזמר "פאני" בברודוויי.
==מותו==
בשנותיו האחרונות הידרדרה בריאותו. הוא סבל ממחלת לב, מסרטן הערמונית ופציעה קשה בכתף. הוא התאבד בירידה מאקדחו ב-21 באפריל 1983 ונקבר בעיירה הגרמנית אגרן לצד הוריו.

==פילמוגרפיה נבחרת==
* פעם בירח דבש (1942)
* ארץ זו היא שלי (1944)
* סירת הצלה (1944)
* סינבד הספן (1947)
* נולד להרוג (1947)
* המפקח הכללי (1949)
* אבוט וקוסטלו בלגיון הזרים (1950)
* יומנו של רופא (1951)
* קרא לי מאדאם (1953)
* בבוא ספטמבר (1961)
* העולם הנפלא של האחים גרים (1962)
* חיים נפלאים (1964)
* הסייח השחור (1971)

==קישורים חיצוניים==

* 
* [https://www.ibdb.com/broadway-cast-staff/walter-slezak-60293 ולטר סלזק] באתר Internet Broadway Database

קטגוריה:ערכים שבהם תבנית בריטניקה אינה מתאימה
קטגוריה:מהגרים מאוסטריה לארצות הברית
קטגוריה:זוכי פרס טוני: שחקנים
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה אוסטרים
קטגוריה:שחקני תיאטרון אמריקאים
קטגוריה:אמריקאים שנולדו ב-1902
קטגוריה:אמריקאים שנפטרו ב-1983
המשרד לסחר חוץ (ברית המועצות)

המשרד לסחר חוץ (ברוסית: Министерство внешней торговли СССР) היה משרד ממשלתי בברית המועצות והמונופול הסובייטי לענייני סחר בינלאומי. סחר החוץ של ברית המועצות היה מונופול ממשלתי והתנהל על ידי המשרד לסחר חוץ. משרד זה שמר על השליטה בתכנון והפעלה של סחר חוץ באמצעות מינהלים עיקריים לייבוא ויצוא ובאזורים גאוגרפיים גדולים מסוימים, וכן באמצעות תאגידי סחר חוץ המחזיקים במונופולים עבור סחורות או שירותים ספציפיים.<ref></ref> התיעוש לאחר מלחמת העולם השנייה והרחבת סחר החוץ הביאו להתפשטותם של ארגוני סחר חוץ של החברות הממשלתיות, הגדילו את סמכותו וחשיבות המשרד.<ref name="countrystudysssr"></ref>

משרד זה חלק את מטהו עם משרד החוץ.
== היסטוריה ==
בשנת 1946 הקומיסריון העממי לסחר חוץ אורגן מחדש למשרד לסחר חוץ. המשרד שמר על הזכות הבלעדית לנהל משא ומתן ולחתום על חוזים עם זרים ולנסח תוכניות לסחר חוץ.

המשרד מוזג עם המשרד לסחר פנים ב-15 במרץ 1953, והוחזר למעמד נפרד כעבור חצי שנה, ב-15 בספטמבר.<ref name="cia"></ref>

הוועדה הממלכתית ליחסי כלכלה זרים, שהוקמה בשנת 1955, ניהלה את כל תוכניות הסיוע הזר וייצוא מפעלים שלמים באמצעות החברות הכפופות לה. עם זאת, למשרדים מסוימים הייתה הזכות להתמודד ישירות במכרזים עם שותפים זרים באמצעות החברות שלהם.

ב-17 בינואר 1988 דיווחה איזווסטיה על ביטול המשרד לסחר חוץ והוועדה הממלכתית ליחסי כלכלה זרים. שני הארגונים הללו אוחדו למשרד החדש ליחסי כלכלה זרים, שהיה אחראי על ניהול מדיניות סחר חוץ והסכמי סיוע חוץ. חקיקה אחרת נקבעה להקמת מפעלים משותפים. הממשלה שמרה על המונופול שלה על סחר חוץ באמצעות גרסה יעילה של התנהלות בירוקרטית בתחום סחר חוץ סובייטי כפי שהייתה קיימת לפני כן.<ref></ref> עם זאת, בשנת 1992 משרד זה פורק והפך למשרד הרוסי ליחסי חוץ כלכליים.

== שרים ==
רשימת שרי סחר חוץ<ref></ref><ref></ref>
* לאוניד קראסין (6.7.1923–18.11.1925)
* אלכסנדר ציורופה (18.11.1925–6.1.1926)
* לב קמנייב (8.1.1926–14.8.1926)
* אנסטאס מיקויאן (15.8.1926–22.10.1930)
* ארקדי רוזנהולץ (5.11.1930–14.6.1937)
* יבגני טשוויאלב (19.1.1938–30.11.1938)
* א. מיקויאן (30.11.1938–4.3.1949)
* מיכאיל מנשיקוב (4.3.1949–10.11.1951)
* פאבל קומיקין (10.11.1951–?)
* איוואן קבנוב (15.9.1953–26.8.1958)
* ניקולאי פטוליצ'ב (26.8.1958–19.10.1985)
* בוריס אריסטוב (19.10.1985–16.1.1988)
* קונסטנטין קטושב (16.1.1988–1.12.1991)

== הערות שוליים ==

קטגוריה:משרדי ממשלת ברית המועצות
קטגוריה:מסחר
קלוקוורק

קלוקוורק (באנגלית: Klocwork) הוא כלי תוכנה לניתוח קוד סטטי בבעלות Perforce, חברת תוכנה ממיניאפוליס, מינסוטה. קלוקוורק מנתחת את קוד המקור בזמן אמת, מפשטת סקר עמיתים (peer reviews) לקוד ומתוכננת לאריך את חיי המדף של תוכנה מורכבת.

== סקירה כללית ==
Klocwork משמש לזיהוי בעיות אבטחה, בטיחות ואמינות בקוד C, , ג'אווה ו-#C.<ref></ref> המוצר כולל תוספי שלחן עבודה רבים למפתחים, מדדים ודיווחים.

== היסטוריה ==

* במקור הטכנולוגיה של Klocwork פותחה כדי לענות על הדרישות לניתוח קוד מקור בקנה מידה גדול כדי לייעל את ארכיטקטורת התוכנה עבור קוד C בתוך נורטל נטוורקס והתפצלה בשנת 2001.<ref></ref><ref></ref>
* בינואר 2012 שוחרר Klocwork Insight 9.5.<ref>[http://drdobbs.com/tools/232500098 Dr Dobb's - Source Code Analysis: Spell-checker style.]</ref> הוא סיפק ניתוח סטטי בזמן אמת בוויז'ואל סטודיו, כמו פעולת מעבד תמלילים עם איתור שגיאות כתיב תוך כדי כתיבה.
* במאי 2013 הושק כלי בדיקת קוד העמיתים של Klocwork Cahoots.<ref></ref>
* ב 10 בינואר 2014 נרכשה Klocwork על ידי חברת Rogue Wave Software
* בינואר 2019 נרכשה Rogue Wave Software על ידי חברת פרפורס (הידועה יותר כיצרנית מערכות ניהול תצורה) ובכך הפך המוצר KLOCWORK לחלק מסל המוצרים האינטגרטיבי של פרפורס <ref></ref>

=== פרסים והוקרה ===
בשנת 2007 הוענק ל-Klocwork פרס InfoWorld לטכנולוגיית השנה לשנת 2007 עבור מנתח קוד המקור הטוב ביותר.<ref></ref>

במאי 2014 זכתה Klocwork בפרס Red Herring Top 100 בצפון אמריקה, בתחום התוכנה.<ref>[http://www.redherring.com/events/rhna/2014-red-herring-north-america-winners/ 2014 Red Herring North America: Winners]</ref>

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בדיקות תוכנה
קטגוריה:חברות תוכנה